BASES IV CURSO FORMACIÓN DEPORTIVA PARA TÉCNICOS E DIRECTIVOS DE CLUBS DEPORTIVOS DENTRO DO PLAN DE FORMACIÓN DEPORTIVA 2016
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 08/09/2016)

A Presidencia desta Deputación Provincial ditou a R. P. nº 10905 de 30 de maio de 2016 (modificada polas R. P. nº 12595 de 22 de xuño de 2016 e R. P. nº 16617 de 7 de setembro de 2016 en canto as datas de realización e o prazo de inscrición), e que é a seguinte: A Deputación de Pontevedra organiza durante o ano 2016 o IV Curso de Formación continua para técnicos e directivos de clubs deportivos, enmarcado dentro do plan de formación deportiva 2016. Co desenvolvemento destes cursos preténdese, por unha banda, mellorar a formación dos técnicos e directivos que están ó fronte de clubs e asociacións deportivas da provincia de Pontevedra, contribuíndo así á configuración curricular alternativa das persoas que actúan no campo da actividade físico-deportiva da provincia e, por outro, a mellora da calidade xestora das entidades deportivas, mediante a formación, eminentemente teórico-práctica, dos directivos que se sitúan á fronte destas entidades. É tamén un obxectivo principal desta acción formativa divulgar o espírito pedagóxico e motivador que debe presidir toda actuación dentro do deporte escolar e xuvenil, diferenciándoo claramente de modelos competitivos ou baseados no alto rendemento deportivo. O IV Curso de Formación Continua en Dirección e Xestión de Entidades Deportivas, organizado pola Deputación de Pontevedra, por un importe de 15.000,00€ previstos na aplicación orzamentaria 16/340.3410.227.06, será levado a cabo por unha empresa externa especializada contratada pola propia Deputación, e cumprirá cos seguintes obxectivos: Preséntase a ficha resumo coas principais características dos cursos. Ofertarase un máximo de 40 prazas por curso. O prazo de inscrición será a partir do día seguinte ó da súa publicación no BOP ata rematar todas as prazas dispoñibles para cada edición, podendo presentarse no rexistro xeral da Deputación na sede de Pontevedra en Avda. Montero Ríos, s/n, (horario de luns a venres de 8:30 a 14:30 e de 17:00 a 19:00, e os sábados de 9:00 a 13:00), e na sede de Vigo en Rúa Oporto, 3, (horario de luns a venres de 9:00 a 14:00), así como polos demais medios previstos no artigo 38.4 da Lei 30/92 de RXAP e PAC. Existirá un control de asistencia ó curso en cada unha das tres xornadas. Tras finalizar o curso pasaráselles ós alumnos un cuestionario final de avaliación onde deberá demostrar todo o coñecemento adquirido. Unha vez que o alumno superase esta proba de avaliación poderá iniciar o traballo teórico-práctico tutelado por un profesor do curso, co fin de afianzar máis os contidos abordados nas distintas materias. Esta actividade será gratuíta e ofertarase soamente para os directivos e técnicos de clubs inscritos oficialmente na provincia de Pontevedra. A matrícula inclúe: A organización e a realización destes cursos correrá a cargo dunha empresa externa especializada en dita formación contratada pola Deputación. Utilizaranse diversos métodos de aprendizaxe co obxectivo de facilitar ó máximo a asimilación por parte do alumnado dos contidos traballados. Inicialmente levarán a cabo unhas actividades para coñecer as motivacións e os intereses do alumno para o logro dos obxectivos que se queren alcanzar, vinculados ó programa formativo. Desenvolveranse tamén sesións maxistrais mediante a exposición oral complementada co uso de medios audiovisuais e a introdución dalgunhas preguntas dirixidas ós alumnos, coa finalidade de transmitir coñecementos e facilitar a aprendizaxe. Tamén se utilizarán técnicas de dinámica de grupos na que os membros do grupo discutirán de forma libre, informal e espontánea sobre un tema exposto polo profesor, estando coordinados en todo momento por este.